
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 149
                                                               din 30 iunie 2022
privind aprobarea desfășurării evenimentului ”Tradiție și Modernitate”,

în perioada 5 – 7 august 2022

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.083/20.06.2022 şi la Consiliul Local Sighișoara cu nr. 20.397/21.06.2022, de referatul de aprobare, înregistrat cu nr. 20.086/20.06.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 

Având în vedere adresele înregistrate la Municipiul Sighişoara cu nr. 18.001/30.05.2022 și nr. 19.554/14.06.2022, prin care Fundația Tradiție și Modernitate solicită sprijin pentru organizarea în Municipiul Sighișoara a evenimentului ”Tradiție și Modernitate”, în perioada 5 – 7 august 2022, constând în închirierea terenului aparținând domeniului public din Cetatea Medievală, respectiv, Piața Muzeului (zona dintre primărie și Biserica Mănăstirii);

Având în vedere faptul că Fundația Tradiție și Modernitate împreună cu artiști plastici ai Universității Naționale de Artă București, Asociația Pictură și Tradiții Culturale și Centrul Cultural Ion Besoiu din Sibiu își propune susținerea unor momente artistice prin organizarea de activități destinate publicului de toate vârstele, aducând un plus de culoare cetății;

Ținând cont de faptul că, scopul evenimentului este de a prezenta și promova valorile culturale autentice românești prin participarea artiștilor plastici din diferite organizații;

Văzând faptul că, acest eveniment completează în mod fericit calendarul evenimentelor culturale din municipiul nostru, sens în care, organizarea lui la Sighișoara ar fi benefică pentru promovarea imaginii Sighișoarei;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul  2022; 

Văzând prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 20.084/20.06.2022, prin care se propune desfășurarea evenimentului ”Tradiție și Modernitate”, organizat de Fundația Tradiție și Modernitate, în Municipiul Sighișoara, în perioada 5 – 7 august 2022;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                          H O T Ă R Ă Ş T E:

Art. 1. (1) Se aprobă desfășurarea evenimentului ”Tradiție și Modernitate”, organizat de Fundația Tradiție și Modernitate, în Municipiul Sighișoara, în perioada 5 – 7 august 2022. 

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală respectiv, Piața Muzeului (zona dintre primărie și Biserica Mănăstirii), potrivit planului de situație, anexa nr. 1 la prezenta hotărâre.

Art. 2. Activitatea artistică și interactivă din cadrul evenimentului ”Tradiție și Modernitate”, organizat de Fundația Tradiție și Modernitate, în Municipiul Sighișoara, în perioada 5 – 7 august 2022, se va desfășura pe terenul aparținând domeniului public din Cetatea Medievală, respectiv, Piața Muzeului (zona dintre primărie și Biserica Mănăstirii), pentru care se va percepe o taxă pentru ocuparea domeniului public stabilită conform art. 3, lit. ”j” și lit. ”k” din Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.   

Art. 3. (1) Evenimentele artistice și interactive se vor desfășura numai în perimetrul de desfășurare al acestora, respectiv Piața Muzeului (zona dintre primărie și Biserica Mănăstirii). 

 (2) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului, respectiv, unde se desfășoară activitățile artistice și interactive.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fond Locativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și Fundația Tradiție și Modernitate. 

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

           Tűrk Michaela 
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Compartimentul Centrul Național de Informare și Promovare Turistică Sighișoara;
  1 ex. Serviciul Public Poliţia Locală;

  1 ex. Fundația Tradiție și Modernitate. 
16 ex.  
B.A. 
